शिकायत के बीते छह महीने, नहीं शुरू हुई जांच
भास्कर न्यूज | कोटद्वारी (सराईपाली)
ग्राम पंचायत गेर्रा में निर्माण कार्यों की पूरी राशि आहरण करने के बाद भी काम नहीं होने की शिकायत ग्रामीणों ने एसडीएम व कलेक्टर से की थी। शिकायत के छह महीने बाद भी आरोपियों पर कार्रवाई नहीं होने से ग्रामीणों में रोष है।
गौरतलब है कि ग्रामीणों ने छह निर्माण कार्यों को लेकर शिकायत की गई थी। उनमें से चार कार्यों की पहली किस्त आहरण कर काम नहीं कराया गया। अन्य दो निर्माण कार्य वर्ष 2011-12 में पूजा स्थल (देव गुडी निर्माण) की पूरी राशि 25000 और वर्ष 2012-13 में आश्रित ग्राम कोकड़ी के लिए आंगनबाड़ी कार्यकर्ता घर से प्राथमिक शाला एवं बस्ती नाला तक सीसी रोड की पूरी राशि 4,99,780 रुपए का आहरण सरपंच अशोक साहू ने किया था। इसके बाद काम नहीं होने पर जनपद सदस्य दीपांजलि सरवंश की अगुवाई में उपसरपंच जमुनाबाई व ग्रामीणों ने जनपद पंचायत सराईपाली व जिला पंचायत महासमुंद के सीईओ, एसडीएम, कलेक्टर से शिकायत 9 जून को शिकायत की थी।
इसके बाद सीईओ प्रेमलता मंडावी व एसडीईओ के गांव आकर आकर जांच करने की बात कही, लेकिन छह माह बाद भी जांच नहीं होने के कारण ग्रामीणों में रोष है।
hin_Deva mai_Deva hin_Deva hin_Deva hin_Deva